राष्ट्रपति ने कहा कि अनुसंधान भारत की उत्पादन क्षमता के विस्तार की कुंजी है और विश्वविद्यालयों को अनुसंधान कार्यकलापों का केंद्र बनना चाहिए। उन्होंने सम्मेलन से कहा कि वे विश्वविद्यालयों में अनुसंधान के परिवेश को सशक्त बनाने के उपायों पर चर्चा करें। विश्व के बेहतरीन विश्वविद्यालयों में किसी भारतीय विश्वविद्यालय के न होने पर चिंता व्यक्त करते हुए राष्ट्रपति ने केंद्रीय विश्वविद्यालयों से कहा कि वे रैंकिंग प्रक्रिया को गंभीरता से लें तथा अपनी उपलब्धियों को रैंकिंग एजेंसियों के समक्ष सही परिप्रेक्ष्य में प्रस्तुत के लिए एक नोडल प्राधिकारी नियुक्त करें।